ai4bharat/Pralekha huggingface dataset:
પ્રધાનમંત્રીનું કાર્યાલય
ઉજ્જવલા સબસિડી પરના આજના નિર્ણયથી પરિવારના બજેટમાં ઘણી સરળતા આવશે: પ્રધાનમંત્રી શ્રી
પેટ્રોલ અને ડીઝલના ભાવમાં નોંધપાત્ર ઘટાડો વિવિધ ક્ષેત્રોને હકારાત્મક અસર કરશે, આપણા નાગરિકોને રાહત આપશે: પીએમ
પ્રધાનમંત્રી શ્રીએ કહ્યું છે કે ઉજ્જવલા સબસિડી અને પેટ્રોલ અને ડીઝલના ભાવમાં ઘટાડા અંગેના આજના નિર્ણયોથી વિવિધ ક્ષેત્રો પર સકારાત્મક અસર પડશે, આપણા નાગરિકોને રાહત મળશે અને વધુ ‘ઇઝ ઓફ લિવિંગ’ થશે.
નિર્ણયો અંગે નાણામંત્રીના ટ્વીટ્સને ટાંકીને પ્રધાનમંત્રી શ્રીએ ટ્વીટ કર્યું:
"અમારા માટે હંમેશા લોકો પ્રથમ છે!
આજના નિર્ણયો, ખાસ કરીને પેટ્રોલ અને ડીઝલના ભાવમાં નોંધપાત્ર ઘટાડા સાથે સંબંધિત નિર્ણયો વિવિધ ક્ષેત્રો પર સકારાત્મક અસર કરશે, આપણા નાગરિકોને રાહત આપશે અને વધુ ‘ઇઝ ઓફ લિવિંગ’ કરશે.”
"ઉજ્જવલા યોજનાએ કરોડો ભારતીયોને, ખાસ કરીને મહિલાઓને મદદ કરી છે. ઉજ્જવલા સબસિડી અંગેનો આજનો નિર્ણય કૌટુંબિક બજેટને મોટા પ્રમાણમાં સરળ બનાવશે."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
13મુ બ્રિક્સ શિખર સંમેલન
પ્રધાનમંત્રી શ્રી નરેન્દ્ર મોદી વર્ચ્યુઅલ માધ્યમથી 9 સપ્ટેમ્બર, 2021ના રોજ 13મા બ્રિક્સ  શિખર સંમેલનની અધ્યક્ષતા કરશે. ઉલ્લેખનીય છે કે ભારત વર્ષ 2021માં બ્રિક્સની અધ્યક્ષતા કરી રહ્યું છે. આ બેઠકમાં બ્રાઝિલના રાષ્ટ્રપતિ મહામહિમ શ્રી જાઈર બોલ્સોનારો; રશિયાના રાષ્ટ્રપતિ મહામહિમ શ્રી વ્લાદિમીર પુતિન; ચીનના રાષ્ટ્રપતિ મહામહિમ શ્રી શી જિનપિંગ; અને દક્ષિણ આફ્રિકાના રાષ્ટ્રપતિ મહામહિમ શ્રી સાઈરિલ રામાફોસા ઉપસ્થિત રહેશે. ભારતના રાષ્ટ્રીય સુરક્ષા સલાહકાર શ્રી અજીત ડોવાલ, ન્યૂ ડેવલપમેંટ બેંકના અધ્યક્ષ શ્રી માર્કોસ ટ્રોયજો, બ્રિક્સ બિઝનેસ કાઉન્સિલના અસ્થાયી અધ્યક્ષ શ્રી ઓંકાર કંવર અને બ્રિક્સ મહિલા બિઝનેસ એલાયન્સના અસ્થાયી અધ્યક્ષ ડૉ. સંગીતા રેડ્ડી આ અવસર પર શિખર સંમેલનમાં ઉપસ્થિત રાજાધ્યક્ષોની સામે પોત-પોતાની જવાબદારીઓ હેઠળ વર્ષ દરમિયાન કરવામાં આવેલા કાર્યોની વિગતો પ્રસ્તુત કરશે.
સમિટની થીમ 'બ્રિક્સ@15: સાતત્ય, એકત્રીકરણ અને સર્વસંમતિ માટે ઇન્ટ્રા-બ્રિક્સ સહયોગ' છે. ભારતે તેની અધ્યક્ષતા માટે ચાર પ્રાથમિકતા ધરાવતા ક્ષેત્રોની રૂપરેખા આપી હતી. આ ચાર ક્ષેત્રોમાં બહુપક્ષીય પ્રણાલીમાં સુધારો, આતંકવાદ વિરોધી, SDGs હાંસલ કરવા માટે ડિજિટલ અને ટેકનોલોજીકલ સાધનોનો ઉપયોગ અને લોકો વચ્ચે લોકોના આદાનપ્રદાનમાં વધારાનો સમાવેશ થાય છે. આ વિસ્તારો ઉપરાંત, નેતાઓ કોવિડ-19 રોગચાળાની અસર અને અન્ય વર્તમાન વૈશ્વિક અને પ્રાદેશિક મુદ્દાઓ પર પણ મંતવ્યોનું આદાન-પ્રદાન કરશે.
પ્રધાનમંત્રી શ્રી નરેન્દ્ર મોદી બીજી વખત બ્રિક્સ શિખર સંમેલનની અધ્યક્ષતા કરશે. અગાઉ તેમણે 2016માં ગોવા સમિટની અધ્યક્ષતા કરી હતી. આ વર્ષે ભારત બ્રિક્સની અધ્યક્ષતા એવા સમયે કરી રહ્યું છે જ્યારે બ્રિક્સનું 15મુ સ્થાપના વર્ષ ઉજવવામાં આવી રહ્યું છે. આ સમિટની થીમમાં પણ પ્રતિબિંબિત થાય છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ભારત રત્ન એમજીઆરને તેમની જયંતિ નિમિત્તે શ્રદ્ધાંજલિ અર્પી
પ્રધાનમંત્રી શ્રી નરેન્દ્ર મોદીએ ભારત રત્ન એમજીઆરને તેમની જયંતિ નિમિત્તે શ્રદ્ધાંજલિ અર્પણ કરી છે.
એક ટવીટમાં પ્રધાનમંત્રીએ કહ્યું કે, "ભારત રત્ન એમજીઆર ઘણા લોકોના દિલોમાં વસેલા છે. તેઓનો આદર ફિલ્મો હોય કે રાજકારણની દુનિયા હોય ત્યાં બહોળા પ્રમાણમાં કરવામાં આવે છે. મુખ્યમંત્રી તરીકેના કાર્યકાળ દરમિયાન તેમણે ગરીબી નિવારણ માટે અસંખ્ય પ્રયાસો શરૂ કર્યા અને મહિલા સશક્તિકરણ પર ભાર મૂક્યો. એમજીઆરને તેમની જયંતિ પર શ્રદ્ધાંજલિ."
SD/GP/BT
(
ઉપરાષ્ટ્રપતિ સચિવાલય
ઉપરાષ્ટ્રપતિએ વૈશાખી, વિશુ, પુથાંદુ, મસાદી, વૈશાખદી અને બહાગ બિહુના અવસર પર દેશવાસીઓને શુભકામનાઓ પાઠવી
નવી દિલ્હી, 12-04-2017
ઉપરાષ્ટ્રપતિ શ્રી એમ. હામિદ અન્સારીએ જણાવ્યું કે વૈશાખી, વિશુ, પુથાંદુ, મસાદી, વૈશાખદી અને બહાગ બિહુના ઉલ્લાસભર્યા અવસર પર દેશવાસીઓને શુભેકામનાઓ પાઠવી છે. તેમણે કહ્યું કે પાકની લણણીની શરૂઆતના અવસર પર ઉજવાતા આ તહેવાર દેશની સમૃદ્ધ કૃષિ પરંપરા અને મિશ્ર સંસ્કૃતિને દર્શાવે છે. હું કામના કરું છું કે આ તહેવાર આપણા દેશમાં શાંતિ, સદભાવ, સમૃદ્ધિ અને આનંદ લાવે.
AP/J.Khunt/GP
(Visitor Counter : 71
આવાસ અને ગરીબી ઉન્મૂલન મંત્રાલય
3,964 હાલના સરકારી ભંડોળથી ખાલી મકાનો શહેરી સ્થળાંતર કરનારાઓ /ગરીબો માટે ARHC માં રૂપાંતરિત કરવામાં આવ્યા છે
હકારાત્મક વિકાસ તરીકે, અત્યાર સુધી, મોડેલ -1 હેઠળ, 3,964 હાલના સરકારી ભંડોળથી ખાલી મકાનો શહેરી સ્થળાંતર કરનારાઓ/ગરીબો માટે અફોર્ડેબલ રેન્ટલ હાઉસિંગ કોમ્પ્લેક્સ  માં રૂપાંતરિત કરવામાં આવ્યા છે. વિવિધ રાજ્યોમાં 5,734 મકાનો માટે વિનંતી પ્રસ્તાવ  જારી કરવામાં આવ્યો છે. મોડેલ -2 હેઠળ, 18 રાજ્યો/કેન્દ્રશાસિત પ્રદેશો  માં 1,02,019 એકમોના નિર્માણ માટે જાહેર/ખાનગી સંસ્થાઓ પાસેથી 66 દરખાસ્તો પ્રાપ્ત થઈ છે, જે સંબંધિત શહેરી સ્થાનિક સંસ્થા  દ્વારા મૂલ્યાંકન કરવામાં આવી રહી છે અને જરૂરી મંજૂરીઓ મેળવવા માટે પ્રક્રિયામાં છે.
એઆરએચસી યોજના તમામ વૈધાનિક નગરોમાં અને ત્યારબાદ સૂચિત નગરો, સૂચિત આયોજન વિસ્તારો અને વિકાસ/વિશેષ વિસ્તાર વિકાસ/ઔદ્યોગિક વિકાસ સત્તાવાળાઓના વિસ્તારોમાં 2011ની વસ્તી ગણતરી મુજબ લાગુ કરવામાં આવી રહી છે.
ARHCs નું પ્રારંભિક સસ્તું ભાડું સ્થાનિક સર્વેક્ષણના આધારે સ્થાનિક સત્તાવાળા દ્વારા નક્કી કરવામાં આવે છે. ત્યારબાદ, કરાર પર હસ્તાક્ષર કર્યાની તારીખથી 5 વર્ષના સમયગાળા દરમિયાન ભાડુ એકંદરે 20% ની મહત્તમ વૃદ્ધિને આધિન 8% દ્વારા દ્વિવાર્ષિક રીતે વધારવામાં આવશે. આ જ મિકેનિઝમ સમગ્ર રાહત અવધિ એટલે કે 25 વર્ષ સુધી અનુસરવામાં આવશે.
આ માહિતી ગૃહ અને શહેરી બાબતોના મંત્રાલયના રાજ્યમંત્રી શ્રી કૌશલ કિશોરે આજે રાજ્યસભામાં લેખિત જવાબમાં આપી હતી.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 181
આયુષ
પ્રધાનમંત્રી શ્રી આવતીકાલે જામનગરમાં WHO ગ્લોબલ સેન્ટર ફોર ટ્રેડિશનલ મેડિસિનનું ઉદ્ઘાટન કરશે
મોરેશિયસના પ્રધાનમંત્રી શ્રી અને WHOના મહાનિદેશક આ સમારોહમાં સામેલ થશે
આયુષ મંત્રી કહે છે, 'ભારત માટે આપણા પરંપરાગત જ્ઞાનનો લાભ ઉઠાવવાનો અને વિશ્વની સેવામાં તેનો ઉપયોગ કરવાનો સમય આવી ગયો છે'
પ્રધાનમંત્રી શ્રી નરેન્દ્ર મોદી આજથી શરૂ થતી તેમની ત્રિદિવસીય ગુજરાત મુલાકાત દરમિયાન WHO ગ્લોબલ સેન્ટર ફોર ટ્રેડિશનલ મેડિસિન નો શિલાન્યાસ કરશે અને ગ્લોબલ આયુષ ઈન્વેસ્ટમેન્ટ એન્ડ ઈનોવેશન સમિટ નું ઉદ્ઘાટન કરશે સાથે મોરેશિયસના માનનીય પ્રધાનમંત્રી શ્રી પ્રવિંદ જુગનાથ અને WHOના મહાનિર્દેશક ડૉ. ટેડ્રોસ ઘેબ્રેયસસ ખાસ ઉપસ્થિત રહેશે. કેન્દ્રીય આયુષ મંત્રી શ્રી સર્બાનંદ સોનોવાલે આજે રાજકોટ ખાતે પત્રકાર પરિષદને સંબોધતા આ માહિતી આપી હતી.
શ્રી સર્બાનંદ સોનોવાલે કહ્યું કે, બંને ઈવેન્ટ્સ ભારતના આયુષ ઉદ્યોગ માટે એક સીમાચિન્હરૂપ બનશે. ગ્લોબલ આયુષ ઈન્વેસ્ટમેન્ટ એન્ડ ઈનોવેશન સમિટ ભારત માટે આયુર્વેદિક અને હર્બલ ઉત્પાદનો માટે વૈશ્વિક બજાર ઉભું કરવાની તક રજૂ કરે છે. અમે સુવર્ણ યુગના દરવાજા પર ઉભા છીએ. જ્યાં અમે અમારા પરંપરાગત જ્ઞાનનો લાભ ઉઠાવી શકીએ છીએ અને તેનો ઉપયોગ વિશ્વની સેવા કરવા માટે કરી શકીએ છીએ.”
WHO ગ્લોબલ સેન્ટર ફોર ટ્રેડિશનલ મેડિસિન સેન્ટરનું 19 એપ્રિલ, 2022ના રોજ જામનગરમાં શિલાન્યાસ કરવામાં આવશે. આ કેન્દ્રનો ઉદ્દેશ્ય પરંપરાગત દવાને તકનીકી પ્રગતિ અને પુરાવા આધારિત સંશોધન સાથે સંકલિત કરીને તેની સંભવિતતાને પ્રદર્શિત કરવાનો છે.
પત્રકારોને સંબોધતા તેમણે વધુમાં ઉમેર્યું હતું કે, “ગ્લોબલ સેન્ટર ફોર ટ્રેડિલ મેડિસિન વૈશ્વિક સ્વાસ્થ્ય માટે WHO અને ભારતની ઉત્કૃષ્ટ પ્રતિબદ્ધતાનું પ્રતિનિધિત્વ કરે છે. શ્રી સોનોવાલે વધુમાં જણાવ્યું કે, GCTM પરંપરાગત દવા ઉત્પાદનો પર નીતિઓ અને ધોરણો નક્કી કરવા અને દેશોને વ્યાપક, સલામત અને ઉચ્ચ ગુણવત્તાવાળી આરોગ્ય પ્રણાલી બનાવવામાં મદદ કરવા માંગે છે. ગ્લોબલ આયુષ ઈન્વેસ્ટમેન્ટ એન્ડ ઈનોવેશન સમિટ અને પરંપરાગત ઉત્પાદનો, પ્રથાઓ અને સંબંધિત સેવાઓનું વૈશ્વિક હબ બનવાના ભારતના પ્રયાસોને વ્યૂહરચના બનાવવાની પહેલ છે.
ગ્લોબલ આયુષ ઈન્વેસ્ટમેન્ટ એન્ડ ઈનોવેશન સમિટ 20 એપ્રિલથી 22 એપ્રિલ, 2022 દરમિયાન ગાંધીનગરમાં યોજાશે. સમિટનો ઉદ્દેશ્ય પરંપરાગત દવાના ક્ષેત્રમાં રોકાણ વધારવા અને નવીનતાઓ પ્રદર્શિત કરવાનો છે. લાંબા ગાળાની ભાગીદારીને પ્રોત્સાહન આપવા, નિકાસને વેગ આપવા અને ટકાઉ ઈકોસિસ્ટમને પોષવાનો આ એક અનોખો પ્રયાસ છે.
કેન્દ્રીય આયુષ રાજ્યમંત્રી શ્રી મહેન્દ્ર મુંજપરાએ WHO ગ્લોબલ સેન્ટર ઓફ ટ્રેડિશનલ મેડિસિન અને ગ્લોબલ આયુષ ઈનોવેશન એન્ડ ઈન્વેસ્ટમેન્ટ સમિટ  અંગે વધુ માહિતી આપી હતી. તેઓએ આયુષ મંત્રાલય અને WHO વચ્ચેની ભાગીદારીના મુખ્ય મુદ્દાઓ પર ચર્ચા કરી અને કોવિડ પછીની દુનિયામાં પરંપરાગત દવાના ક્ષેત્રમાં રોકાણ અને નવીનતાઓના મહત્વ પર ભાર મૂક્યો.
આ પ્રેસ કોન્ફરન્સમાં આયુષ મંત્રાલયના સચિવ શ્રી શ્રી વૈદ્ય રાજેશ કોટેચા અને ગુજરાત સરકારના આરોગ્ય વિભાગના એડિશનલ ચીફ સેક્રેટરી, શ્રી મનોજ અગ્રવાલ પણ ઉપસ્થિત રહ્યા હતા.
SD/GP
(Visitor Counter : 188
પ્રધાનમંત્રીનું કાર્યાલય
સમગ્ર રાષ્ટ્ર તમિલનાડુની ભવ્ય સંસ્કૃતિ પર ગર્વ અનુભવે છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું કે સમગ્ર દેશ તમિલનાડુની ભવ્ય સંસ્કૃતિ પર ગર્વ અનુભવે છે. તે પીઢ અભિનેતા રજનીકાંતના ટ્વીટનો જવાબ આપી રહ્યા હતા જેમાં અભિનેતાએ સેંગોલ વિશે વાત કરી હતી જે નવી સંસદ બિલ્ડીંગમાં ચમકશે.
પ્રધાનમંત્રીએ ટ્વીટ કર્યું;
“தமிழ்நாட்டின் புகழ்பெற்ற கலாச்சாரத்தில் ஒட்டுமொத்த தேசமும் பெருமை கொள்கிறது. புதிய நாடாளுமன்றக் கட்டிடத்தில் இந்த தலைசிறந்த மாநிலத்தின் கலாச்சாரம் பெருமைக்குரிய இடத்தைப் பெறுவது உண்மையிலேயே மகிழ்ச்சி அளிக்கிறது. #MyParliamentMyPride”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
યુવા બાબતો અને રમત મંત્રાલય
ગુજરાતમાં ક્રિકેટનો જામી રહેલો માહોલ-ટોચના ક્રિકેટરો અમદાવાદમાં
નવોઢાની માફક શણગાર સજી ક્રિકેટના તાલે થનગની રહેલું વિશ્વનું સૌથી મોટું સ્ટેડિયમ મોટેરા
બીજી ટેસ્ટ જીત્યા બાદ ઈંગ્લેન્ડને કચડી નાંખવા ત્રીજી ટેસ્ટ માટે નેટ પ્રેક્ટિસમાં વ્યસ્ત કોહલી-ઈલેવન
આખું અમદાવાદ હાલ ક્રિકેટના રંગે રંગાયું છે. લગભગ મહિનો સુધી ટોચના ક્રિકેટરો શહેરમાં જ રહેવાના હોવાથી ક્રિકેટ ફિવરથી અમદાવાદનો પારો ઉંચકાયો છે. એમાંય આ વખતે બીજી ટેસ્ટમાં જીતના ઉન્માદ પછી સૌથી મોટા સ્ટેડિયમમાં ઉદ્ઘાટનની આતુરતા વધી ગઈ છે. મોટેરા સ્ટેડિયમનું રાષ્ટ્રપતિ શ્રી રામનાથ કોવિંદ વિધિવત ઉદ્ઘાટન કરવાના હોઈ વિશેષ વ્યવસ્થા કરાઈ છે. રાષ્ટ્રપતિ શ્રી રામનાથ કોવિંદ આજથી જ બે દિવસની ગુજરાત મુલાકાતે છે. આજે ગાંધીનગર ખાતેની ગુજરાત કેન્દ્રીય યુનિવર્સિટીના ત્રીજા પદવીદાન સમારંભની શોભા વધાર્યા બાદ આવતીકાલે તેઓ ટેસ્ટ મેચ શરૂ થવા અગાઉ મોટેરા ક્રિકેટ સ્ટેડિયમનું ઉદ્ઘાટન કરશે. આ માટે સ્ટેડિયમની નજીક ખાસ ડોમ તૈયાર કરવામાં આવ્યો છે. કેન્દ્રીય ગૃહમંત્રી શ્રી અમિત શાહ, કેન્દ્રીય રમતગમત રાજ્યમંત્રી શ્રી કિરણ રિજીજુ, રાજ્યપાલ શ્રી આચાર્ય દેવવ્રત, તથા અન્ય મહાનુભાવોની ઉપસ્થિતિમાં યોજાનાર આ ગરિમામય કાર્યક્રમમાં મહાનુભાવોના વક્તવ્ય ઉપરાંત સ્ટેડિયમમાં નવનિર્મિત સ્પોર્ટ્સ એન્કલેવ તથા મોટેરા સ્ટેડિયમનની વિવિધ વિશિષ્ટતાઓને ઉજાગર કરતી શોર્ટ ફિલ્મ્સ પણ દર્શાવાશે. ડોમસ્થળેથી રાષ્ટ્રપતિ મોટેરા સ્ટેડિયમની ઉદ્ઘાટન તકતીનું વર્ચ્યુઅલ અનાવરણ કરશે.
તેઓનો સ્પોર્ટ્સ એન્કલેવના મોડેલ અંગે જાણકારી મેળવવા ઉપરાંત –હોલ ઓફ ફેઈમની મુલાકાત લેવાનો પણ કાર્યક્રમ છે. ઉલ્લેખનીય છે કે હોલ ઓફ ફેઈમમાં વિશ્વભરના નામાંક્તિ ક્રિકેટરોની તસવીરો પ્રદર્શિત કરાઈ છે. આ ઉપરાંત મોટેરામાં અત્યાર સુધી રમાયેલ તમામ મેચોની સ્મૃતિક્ષણો દોઢસો જેટલી તસવીરોમાં કંડારાયેલ છે. વર્ષ 2011ના વર્લ્ડ કપમાં મોટેરા ખાતે રમી ચૂકેલી તમામ ટીમોના ઓટોગ્રાફવાળા બેટનું પણ કલેક્શન આકર્ષણરૂપ છે.
બાદમાં રાષ્ટ્રપતિ શ્રી રામનાથ કોવિંદ સ્ટેડિયમ સ્થિત સરદાર વલ્લભભાઈ પટેલની પ્રતિમાને પુષ્પાંજલિ અર્પણ કરશે તથા ભારત અને ઈંગ્લેન્ડની ક્રિકેટ ટીમના ખેલાડીઓ સાથે વાતચીત પણ કરશે. 1.10 લાખ પ્રેક્ષકોની ક્ષમતાવાળા આ સ્ટેડિયમમાં કોરોના ગાઈડલાઈન્સ અનુસાર કુલ ક્ષમતાની 50 ટકા તમામ ટિકિટો વેચાઈ ચૂકી છે. ડ્રોન કેમેરા સહિત લગભગ 30 જેટલા હાઈટેક કેમેરાથી આ મેચનું લાઈવ ટેલિકાસ્ટ થવાનું છે. એ માટેની તમામ તૈયારીઓ થઈ ચૂકી છે.
મુખ્ય કેમેરા, સ્ટ્રાઈક ઝોન કેમેરા, ફિલ્ડ કેમેરા, રન આઉટ કેમેરા, હોક-આઈ કેમેરા જેવા વિવિધ કેમેરા પળેપળની ઉત્તેજના કેદ કરવા સજ્જ છે તો હજારોની સંખ્યામાં પ્રેક્ષકોની હાજરીની સંભાવનાના પગલે અંદાજ ત્રણ હજાર કાર તથા 10 હજાર ટુ-વ્હીલર્સ પાર્ક થઈ શકે એટલી વિશાળ જગ્યામાં વિશેષ વ્યવસ્થા કરાઈ છે. મોટેરા સ્ટેડિયમ સહિત સમગ્ર સાબરમતી તથા ગાંધીનગરમાં ચુસ્ત સુરક્ષા બંદોબસ્ત વચ્ચે હવે સૌને ઈંતેજાર છે આવતીકાલની ગૌરવપૂર્ણ ક્ષણોનો.
દરમિયાન ભારત અને ઈંગ્લેન્ડની બન્ને ટીમો નેટ પ્રેક્ટીસમાં વ્યસ્ત જોવા મળી હતી. મોટેરાની પીચનું પરફોર્મન્સ પણ ક્રિકેટ વિશ્લેષકો માટે અગત્યનો વિષય બની રહે છે. ડે-નાઈટ મેચ દરમિયાન સાંજના સમયે ફ્લડ લાઈટોમાંથી વહેનારો પ્રકાશનો ધોધ ચોતરફ ચાંદની પાથરી દેશે ત્યારે મેચ માણવાનો મોકો મેળવનાર ક્રિકેટરસિકે ચોગ્ગા-છગ્ગાઓને વધાવવા ઝૂમી ઊઠશે.
DK/SD
(Visitor Counter : 158
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 70.75 કરોડ લોકોને રસી આપવામાં આવી
છેલ્લા 24 કલાકમાં ભારતમાં 37,875 નવા કેસ નોંધાયા
સક્રિય કેસ કુલ કેસનાં 1.18% થયા
ભારતમાં સક્રિય કેસનું ભારણ 3,91,256 થયું
સાજા થવાનો દર હાલમાં 97.48% નોંધાયો
છેલ્લા 24 કલાકમાં 39,114 દર્દીઓ સાજા થયા, કુલ વધીને 3,22,64,051 દર્દીઓ સાજા થયા
સાપ્તાહિક પોઝિટિવીટી દર છેલ્લા 75 દિવસથી 3% કરતા ઓછો થઈ ગયો છે, હાલમાં 2.49% છે
દૈનિક પોઝિટિવીટી દર 2.16% પહોંચ્યો, છેલ્લા 9 દિવસથી 3% કરતા ઓછો
કુલ 53.49 કરોડ પરીક્ષણો કરવામાં આવ્યા
SD/GP/BT
(
મંત્રીમંડળ
મંત્રીમંડળે વર્ષ 2020-21 માટે જમ્મુ અને કાશ્મીરમાં સફરજનની ખરીદી માટે માર્કેટ ઇન્ટરવેન્શન યોજનાને આગળ લંબાવવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રી મંડળે પાછલી ઋતુ 2019-20 દરમિયાન જમ્મુ અને કાશ્મીરમાં જે શરતો અને નિયમો લાગુ થયેલા હતા તે જ શરતો ઉપર ફરીથી વર્તમાન ઋતુ માટે પણ જમ્મુ અને કાશ્મીરમાં સફરજનની ખરીદી માટે માર્કેટ ઇન્ટરવેન્શન સ્કીમ  ને આગળ લંબાવવાની મંજૂરી આપી દીધી છે.
સફરજનની ખરીદી કેન્દ્રીય ખરીદ સંસ્થા અર્થાત રાષ્ટ્રીય કૃષિ સહકાર બજાર સમિતિ લિમિટેડ  દ્વારા કરવામાં આવશે. આ ખરીદી સીધી જમ્મુ અને કશ્મીરના ખેડૂતો પાસેથી સ્ટેટ ડેઝિગ્નેટેડ એજન્સી અર્થાત ડાયરેક્ટરેટ ઓફ પ્લાનિંગ એન્ડ માર્કેટિંગ, બાગાયત અને જમ્મુ અને કાશ્મીર બાગાયત પ્રક્રિયા અને માર્કેટિંગ કોર્પોરેશન વિભાગ ના માધ્યમથી કરવામાં આવશે અને તેની નાણાકીય ચુકવણી સીધી સફરજનના ખેડૂતોના બેન્ક ખાતાઓમાં સીધા લાભ હસ્તાંતરણ ના માધ્યમથી કરવામાં આવશે. આ યોજના હેઠળ 12 એલએમટી સફરજન પ્રાપ્ત કરી શકાય તેમ છે.
સરકારે NAFED ને આ કાર્ય માટે 2500 કરોડ રૂપિયાની સરકારી બાહેંધરીનો ઉપયોગ કરવાની પણ મંજૂરી આપી દીધી છે. આ કાર્ય દરમિયાન, જો કોઈ નુકસાન થાય તો, તેને કેન્દ્ર સરકાર અને જમ્મુ અને કાશ્મીરની કેન્દ્ર શાસિત પ્રદેશ સરકાર દ્વારા 50:50 ના આધાર પર વિભાજિત કરવામાં આવશે.
ગત ઋતુમાં બનાવવામાં આવેલ ડેઝિગ્નેટેડ પ્રાઇસ કમિટિ આ વર્ષે પણ જુદા-જુદા પ્રકારો અને ગુણવત્તાના સફરજનોની કિંમત નક્કી કરવા માટે કામ કરવાનું ચાલુ રાખશે. જમ્મુ અને કાશ્મીર કેન્દ્ર શાસિત પ્રદેશનું વહીવટી તંત્ર એ બાબતની ખાતરી કરશે કે નક્કી કરવામાં આવેલ બજારોમાં પાયાની સુવિધાઓ ઉપલબ્ધ હોય.
ખરીદ પ્રક્રિયાનું સુગમ અને સતત અમલીકરણ થતું રહે તેની ઉપર દેખરેખ રાખવાનું કાર્ય કેન્દ્ર સ્તરે કેબિનેટ સચિવની અધ્યક્ષતામાં બનાવવામાં આવેલ મોનીટરીંગ કમિટી અને કેન્દ્ર શાસિત પ્રદેશ સ્તર પર મુખ્ય સચિવની અધ્યક્ષતામાં બનાવવામાં આવેલ અમલીકરણ અને સંકલન સમિતિ દ્વારા કરવામાં આવશે.
ભારત સરકાર દ્વારા કરવામાં આવેલ આ જાહેરાત સફરજન પક્વતા ખેડૂતોને એક અસરકારક માર્કેટિંગ મંચ પૂરું પાડશે અને સ્થાનિક લોકો માટે રોજગાર પૂરો પાડવાની સુવિધા ઊભી કરશે. તે સફરજન માટે લાભદાયી કિંમતોની પણ ખાતરી કરશે જેના પરિણામ સ્વરૂપ જમ્મુ અને કાશ્મીરના ખેડૂતોની સમગ્રતયા આવકમાં પણ વધારો થશે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 219.15 કરોડને પાર
12-14 વર્ષની વય જૂથ માટે 4.11 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 26,509
છેલ્લા 24 કલાકમાં 2,786 દૈનિક નવા કેસ નોંધાયા
સાજા થવાનો દર હાલમાં 98.76%
સાપ્તાહિક પોઝિટિવિટી દર 1.05%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 219.15 Cr
 ને વટાવી ગયું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.11 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે,18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10415293
|
|
બીજો ડોઝ
|
|
10119809
|
|
સાવચેતી ડોઝ
|
|
7049964
|
|
FLWs
|
|
પ્રથમ ડોઝ
|
|
18436985
|
|
બીજો ડોઝ
|
|
17718153
|
|
સાવચેતી ડોઝ
|
|
13701961
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
41104996
|
|
બીજો ડોઝ
|
|
32009908
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
61974140
|
|
બીજો ડોઝ
|
|
53195854
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
561352552
|
|
બીજો ડોઝ
|
|
516061306
|
|
સાવચેતી ડોઝ
|
|
98588987
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
204040458
|
|
બીજો ડોઝ
|
|
197024817
|
|
સાવચેતી ડોઝ
|
|
49936055
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
127675835
|
|
બીજો ડોઝ
|
|
123184640
|
|
સાવચેતી ડોઝ
|
|
47947568
|
|
સાવચેતી ડોઝ
|
|
21,72,24,535
|
|
કુલ
|
|
2,19,15,39,281
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 26,509 થયો છે. દેશના કુલ પોઝિટિવ કેસના 0.06% સક્રિય કેસ છે.
પરિણામે, ભારતનો રિકવરી રેટ 98.76% છે. છેલ્લા 24 કલાકમાં 2,557 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,40,65,963 છે.
છેલ્લા 24 કલાકમાં 2,786 નવા કેસ નોંધાયા છે.
છેલ્લા 24 કલાકમાં કુલ 2,57,965 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 89.78 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 1.05% છે અને દૈનિક સકારાત્મકતા દર 1.08% હોવાનું નોંધાયું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 115
પ્રધાનમંત્રીનું કાર્યાલય
પ્રધાનમંત્રી શ્રીએ પોરબંદરમાં મહાત્મા ગાંધીના ઘરમાંથી મળતા બોધપાઠ અંગેનો લેખ શેર કર્યો
પ્રધાનમંત્રી શ્રી નરેન્દ્ર મોદીએ આજે પોરબંદરમાં મહાત્મા ગાંધીના ઘરમાંથી મળતા બોધપાઠ અંગેનો લેખ શેર કર્યો હતો.
'મોદી અચીવ'ના ટ્વીટને ટાંકીને પ્રધાનમંત્રીશ્રીએ ટ્વીટ કર્યું:
“શું તમે બધા જાણો છો, પોરબંદરમાં મહાત્મા ગાંધીનું ઘર જળ સંરક્ષણનો એક મહાન બોધપાઠ આપે છે.
આ વાંચીને તમને આનંદ થશે.
https://www.narendramodi.in/what-gandhi-ji-s-home-in-porbandar-teaches-us-532460”
YP/GPJD
(
વિદ્યુત મંત્રાલય
મંત્રીમંડળે બેટરી એનર્જી સ્ટોરેજ સિસ્ટમ્સ ના વિકાસ માટે વાયબિલિટી ગેપ ફંડિંગ નામની યોજનાને મંજૂરી આપી
સરકારે ઉજ્જવળ આવતીકાલ માટે રાષ્ટ્રને ઊર્જાવાન બનાવવા માટે બીઈએસએસ યોજનાનું અનાવરણ કર્યું
આ યોજના હેઠળ સ્પર્ધાત્મક બિડિંગ મારફતે વર્ષ 2030-31 સુધીમાં કુલ 4,000 એમડબલ્યુએચના બીઇએસએસ પ્રોજેક્ટ્સ વિકસાવવામાં આવશે
વિતરણ કંપનીઓ અને ગ્રાહકો માટે સંગ્રહનો ખર્ચ ઘટાડવાની યોજના
માનનીય પ્રધાનમંત્રી શ્રીની અધ્યક્ષતામાં કેન્દ્રીય મંત્રીમંડળે બેટરી એનર્જી સ્ટોરેજ સિસ્ટમ નાં વિકાસ માટે વાયબિલિટી ગેપ ફંડિંગ ની યોજનાને મંજૂરી આપી છે. મંજૂર થયેલી યોજનામાં વર્ષ 2030-31 સુધીમાં બીઇએસએસ પ્રોજેક્ટનાં 4,000 મેગાવોટનાં વિકાસની કલ્પના કરવામાં આવી છે, જેમાં વાયબિલિટી ગેપ ફંડિંગ નાં સ્વરૂપે અંદાજપત્રીય સહાયતા સ્વરૂપે મૂડીગત ખર્ચનાં 40 ટકા સુધીની નાણાકીય સહાયતા મળશે. સરકાર દ્વારા લેવામાં આવેલા પર્યાવરણ તરફી પગલાંની લાંબી સૂચિમાં એક જળવિભાજક ક્ષણ, આ પગલાથી બેટરી સ્ટોરેજ સિસ્ટમ્સના ખર્ચમાં ઘટાડો થવાની અપેક્ષા છે, જે તેમની સધ્ધરતામાં વધારો કરશે.
સૌર અને પવન ઊર્જા જેવા પુનઃપ્રાપ્ય ઊર્જાના સ્ત્રોતોની સંભવિતતાનો ઉપયોગ કરવા માટે રચાયેલી આ યોજનાનો ઉદ્દેશ નાગરિકોને સ્વચ્છ, ભરોસાપાત્ર અને વાજબી વીજળી પૂરી પાડવાનો છે. બીઈએસએસ યોજનાનાં વિકાસ માટે વીજીએફ રૂ. 9,400 કરોડનાં પ્રારંભિક ખર્ચ સાથે રૂ. 3,760 કરોડનાં અંદાજપત્રીય સમર્થન સહિત, સ્થાયી ઊર્જા સમાધાનો માટે સરકારની કટિબદ્ધતાને સૂચવે છે. વીજીએફ  ટેકો આપીને આ યોજનાનો લક્ષ્યાંક રૂ. 5.50-6.60 પ્રતિ કિલોવોટ-કલાક  સુધીનો લેવલાઇઝ્ડ કોસ્ટ ઓફ સ્ટોરેજ  હાંસલ કરવાનો છે, જે સંગ્રહિત પુનઃપ્રાપ્ય ઊર્જાને સમગ્ર દેશમાં પીક પાવર ડિમાન્ડનું વ્યવસ્થાપન કરવા માટે એક લાભદાયક વિકલ્પ બનાવે છે. વીજીએફનું વિતરણ બીઇએસએસ પ્રોજેક્ટ્સના અમલીકરણના વિવિધ તબક્કાઓ સાથે જોડાયેલા પાંચ શાખાઓમાં કરવામાં આવશે.
આ યોજનાનો લાભ ગ્રાહકો સુધી પહોંચે તે સુનિશ્ચિત કરવા માટે, બીઇએસએસ પ્રોજેક્ટ ક્ષમતાના ઓછામાં ઓછા 85 ટકા વિતરણ કંપનીઓ  ને ઉપલબ્ધ કરાવવામાં આવશે. આનાથી વીજળી ગ્રીડમાં નવીનીકરણીય ઉર્જાના એકીકરણમાં વધારો થવાની સાથે ટ્રાન્સમિશન નેટવર્કના ઉપયોગને ઓપ્ટિમાઇઝ કરતી વખતે બગાડને પણ ઘટાડશે. આના પરિણામે, તેનાથી ખર્ચાળ માળખાગત અપગ્રેડેશનની જરૂરિયાતમાં ઘટાડો થશે.
વીજીએફ અનુદાન માટે બીઇએસએસ ડેવલપર્સની પસંદગી પારદર્શક સ્પર્ધાત્મક બિડિંગ પ્રક્રિયા મારફતે હાથ ધરવામાં આવશે, જે જાહેર અને ખાનગી ક્ષેત્રની એમ બંને કંપનીઓ માટે સમાન તકને પ્રોત્સાહન આપશે. આ અભિગમ તંદુરસ્ત સ્પર્ધાને પ્રોત્સાહન આપશે અને બીઇએસએસ માટે મજબૂત ઇકોસિસ્ટમના વિકાસને પ્રોત્સાહિત કરશે, નોંધપાત્ર રોકાણો આકર્ષિત કરશે અને સંલગ્ન ઉદ્યોગો માટે તકોનું સર્જન કરશે.
ભારત સરકાર સ્વચ્છ અને હરિયાળા ઊર્જાના ઉપાયોને પ્રોત્સાહન આપવા માટે કટિબદ્ધ છે અને બીઈએસએસ યોજના આ વિઝનને હાંસલ કરવાની દિશામાં મહત્ત્વપૂર્ણ પગલું છે. પુનઃપ્રાપ્ય ઊર્જાની શક્તિનો ઉપયોગ કરીને અને બેટરીના સંગ્રહને અપનાવવા માટે પ્રોત્સાહિત કરીને, સરકારનું લક્ષ્ય તમામ નાગરિકો માટે ઉજ્જવળ અને હરિયાળું ભવિષ્ય બનાવવાનું છે.
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 55
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 158.88 કરોડને પાર
છેલ્લા ચોવીસ કલાકમાં 76 લાખ ડોઝ આપવામાં આવ્યા
સાજા થવાનો દર હાલમાં 93.88%
છેલ્લા 24 કલાકમાં 2,82,970 દૈનિક નવા કેસ નોંધાયા
અત્યાર સુધીમાં ઓમિક્રોનના કુલ 8,961 કેસ સામે આવ્યા; ગઈકાલથી તેમાં 0.79 ટકાનો વધારો
ભારતમાં સક્રિય કેસનું ભારણ 
સાપ્તાહિક પોઝિટિવિટી દર 
છેલ્લા 24 કલાકમાં 76 લાખ  રસી ડોઝના વહીવટ સાથે, ભારતનું કોવિડ -19 રસીકરણ કવરેજ 158.88 કરોડ ના સીમાચિહ્ન આંકને વટાવી ગયું છે. જે 1,70,80,295 સત્રો દ્વારા પ્રાપ્ત થયું છે. આજે સવારે 7 વાગ્યાના કામચલાઉ ડેટા મુજબ સંચિત આંકડાની માહિતીમાં નીચેની બાબતોનો સમાવેશ થાય છેઃ
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,03,90,731
|
|
બીજો ડોઝ
|
|
97,91,120
|
|
સાવચેતી ડોઝ
|
|
21,52,696
|
|
FLWs
|
|
પ્રથમ ડોઝ
|
|
1,83,89,470
|
|
બીજો ડોઝ
|
|
1,70,79,980
|
|
સાવચેતી ડોઝ
|
|
18,65,300
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
3,73,04,693
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
52,85,80,975
|
|
બીજો ડોઝ
|
|
37,54,53,651
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
19,81,36,987
|
|
બીજો ડોઝ
|
|
16,28,20,687
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,34,42,617
|
|
બીજો ડોઝ
|
|
10,17,90,380
|
|
સાવચેતી ડોઝ
|
|
16,48,267
|
|
સાવચેતી ડોઝ
|
|
56,66,263
|
|
કુલ
|
|
1,58,88,47,554
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,55,83,039 દર્દીઓ સાજા થઇ ગયા છે અને છેલ્લા 24 કલાકમાં વધુ 1,88,157 દર્દીઓ સાજા થયા છે.
આના કારણે એકંદરે સાજા થવાનો દર 93.88% થયો છે.
છેલ્લા 24 કલાકમાં ભારતમાં દૈનિક 2,82,970 નવા કેસ નોંધાયા છે.
સક્રિય કેસનું ભારણ હાલમાં 18,31,000. હાલમાં સક્રિય કેસો દેશના કુલ પોઝિટિવ કેસોના 4.83% છે,
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 18,69,642 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 70.74 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે. સાપ્તાહિક પોઝિટીવિટી દર હાલમાં 15.53% છે, જ્યારે દૈનિક પોઝિટીવિટી દર આજે 15.13% નોંધાયો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 153
મંત્રીમંડળ
મંત્રીમંડળે જમ્મુ અને કાશ્મીર પુનર્ગઠન અધિનિયમ, 2019ની જોગવાઇઓનો અમલ કરવા માટે અધિનિયમની ધારા 3ના સંદર્ભમાં ઉભી થઇ રહેલી મુશ્કેલીઓ દૂર કરવા માટે ભારત સરકારના  નિયમો, 1961ના નિયમ 12 અંતર્ગત માન્યતા આપવામાં આવેલા પ્રસ્તાવને કાર્યોત્તર મંજૂરી આપી
સંસદની ભલામણ પર રાષ્ટ્રપતિએ ભારતીય બંધારણની કલમ 37૦ હેઠળ એક ઘોષણા બહાર પાડી અને જમ્મુ-કાશ્મીર પુનર્ગઠન અધિનિયમ, 2019ને સંમતિ આપી. તદનુસાર, ભૂતપૂર્વ જમ્મુ-કાશ્મીરરાજ્યને 31 ઓક્ટોબર 2019ના રોજ નવા જમ્મુ અને કાશ્મીર કેન્દ્ર શાસિત પ્રદેશ તેમજ નવા કેન્દ્ર શાસિત પ્રદેશ લદ્દાખ તરીકે પુનર્ગઠિત કરવામાં આવ્યા હતા.
નવા કેન્દ્રશાસિત પ્રદેશ લદ્દાખમાં કારગિલ અને લેહના બે જિલ્લાનો સમાવેશ કરવામાં આવ્યો છે. ભૂતપૂર્વ જમ્મુ-કાશ્મીર રાજ્યનો બાકીનો હિસ્સો નવો કેન્દ્ર શાસિત પ્રદેશ જમ્મુ અને કાશ્મીર બની ગયો છે.
1947માં ભૂતપૂર્વ જમ્મુ અને કાશ્મીર રાજ્યમાં નીચે દર્શાવેલા 14 જિલ્લા હતા – કથુઆ, જમ્મુ, ઉધમપુર, રિયાસી, અનંતનાગ, બારામુલ્લા, પૂંચ, મીરપૂર, મુઝફ્ફરાબાદ, લેહ અને લદ્દાખ, ગિલગિટ, ગિલગિટ વઝરાટ, ચિલ્હાસ અને આદિજાતિય પ્રદેશો.
વર્ષ 2019 સુધીમાં, જમ્મુ-કાશ્મીરની વિવિધ રાજ્ય સરકારોએ આ 14 જિલ્લાઓના ક્ષેત્રોને 28 જિલ્લાઓમાં પુનર્ગઠિત કરી દીધા હતા. નવા જિલ્લાઓના નામ નીચે મુજબ છે - કુપવાડા, બાંદીપુર, ગન્ડેરબલ, શ્રીનગર, બડગામ, પુલવામા, શોપિયાન, કુલગામ, રાજૌરી, રામબાન, ડોડા, કિશ્તીવાર, સાંબા અને કારગિલ.
કારગિલ જિલ્લો તત્કાલીન લેહ અને લદાખ જિલ્લાના વિસ્તારમાંથી બનાવવામાં આવ્યો હતો. તદનુસાર,કારગિલ જિલ્લો બન્યા પછી 1947ના લેહ અને લદ્દાખ જિલ્લાઓના બાકી રહેલા વિસ્તારોને સમાવવા ઉપરાંત, 1947નાગિલગિટ, ગિલગિટ વઝરાટ, ચિલ્હાસ અને આદિજાતિ પ્રદેશોના જિલ્લાઓના વિસ્તારોને શામેલ કરવા માટે નવા કેન્દ્રશાસિત પ્રદેશ લદ્દાખના લેહ જિલ્લાને ભારતના રાષ્ટ્રપતિ દ્વારા બહાર પાડવામાં આવેલા જમ્મુ-કાશ્મીર પુનર્ગઠન ના બીજા આદેશ, 2019માં પરિભાષિત કરવામાં આવ્યો છે.
RP/DS
(Visitor Counter : 223